Ons leef in ’n tyd waarin mense al hoe meer op visuele voorstellings staatmaak om nuwe en moeilike konsepte te verstaan.
Die visuele evangelie stel die Bybel se diepste waarhede op so ’n manier voor dat dit gesien en verstaan kan word deur ’n generasie wat ingestel is op die visuele.
Tim Challies is ’n leraar, bekende spreker, skry­wer van verskeie artikels en ’n pionier in die Christelike blogwêreld. Meer as 20 000 mense besoek Challies.com daagliks, wat dit een van die mees geleesde en erkende Christelike blogs in die wêreld maak. Tim is ook die redakteur van DiscerningReader.com, ’n webtuiste wat daaraan toegewy is om weldeurdagte resensies te plaas oor boeke wat vir Christene van belang is. Tim en sy gesin bly naby Toronto, Ontario.
Josh Byers is ’n leraar, kunstenaar, spreker, eg­genoot en pa van Iowa. Sy werk is al op verskeie plekke gesien, van die Gospel Coalition tot die Tonight Show. Hy skryf en publiseer gereeld grafika by joshbyers.com
’n Ander sterkpunt van hierdie boek is dat dit sonde ernstig opneem, ’n klem wat vandag ongelukkig in sommige evangeliese geskrifte en prediking kortkom. Hierdie boek bied aan ons praktiese stappe om ons sondige gewoontes en gedrag in ons daaglikse lewe as Christene al hoe meer te oorwin, ’n vaardigheid wat vir ons uiters noodsaaklik is as ons in ons volwassenheid as Christene wil toeneem.
Ek teken dikwels diagramme in die klaskamer omdat ek vind studente kan die teologiese konsepte vinniger snap en beter onthou wanneer hulle dit in ’n enkele visuele beeld kan sien. Hierdie boek het die proses egter baie verder geneem as wat ek dit nog ooit gedoen het. Die visueel treffende infografika in hierdie boek is uiters nuttig om teologiese konsepte op te som en vir ons te wys hoe ons dit prakties in ons Christelike lewe kan toepas.
Ek beveel hierdie boek van harte aan. Ek verwag dat dit baie lesers op ’n pad van onafgebroke Christelike groei sal lei en hulle sal help om al hoe meer aan die beeld van ons Here Jesus Christus gelyk te word.